
EVELVN WEVER-CROES 


PROME MINISTER A KEDA IMPRESIONA CU 
EMPRESA LOCAL ARUPRO 








Prome Minister Evelyn Wever - Croes durante su encuentro 
e siman aki cu San Nicolas Business Association (SNBA), 
a bishita e compania Arupro tambe, pa admira proceso di 
produccion y reciclahe di plastic cu ta tumando luga. 


Andres Hernandez di dofio di Arupro a keda masha agradeci 
cu e bishita di Prome Minister. Particularmente pa brinda e 
sosten na comerciantenan local y luganan cu tin produccion 
nacional. Pasobra mester wak e produccion nacional como e 
futuro di Aruba, pa baha importacion di afo. Ademas, como 
pionero di loke ta reciclahe di plastic, pronto lo tin producto riba 
mercado cu ta bin completamente recicla. 


Prome Minister Wever - Croes a keda sumamente impresiona 
di locual cu a mira na Arupro. 

Ta corda cu un afia pasa tabata den combersacion cu Sr. 
Hernandez tocante su plannan pa recicla, y pa awo por mira 
con tur cos ta canando. Esaki ta muestra cu tin conscientisacion 
den comunidad di loke ta miho pa nos medio ambiente y pa 
nos tur. 

Ta bunita pa mira e variedad di producto cu ta traha cu e ekipo 
di 20 persona. 

Arupro tin diferente producto di limpiesa cu holor agradabel v 
tambe sanitizer pa percura pa e parti di higiena. 











Finalmente, sra. Wever - Croes a bisa cu ta importante pa 
mira con nos comerciantenan local ta atendiendo durante 
temporada di Covid y vuda caminda cu por. Aruba ta di nos tur 
y nos tur mester traha hunto pa hiba Aruba padilanti. 

A keda impresiona cu locual sr. Hernandez tin tumando luga y 
Gobierno di Aruba ta sostene nos comerciantenan local. 
#Dinosmespanosmes 

PRESENTACION DI STUDIANTENAN DI HAAGSE 
HOGESCHOOL RIBA E TOPICO 
“VERTROUWEN IN E-GOVERNMENT OP ARUBA” 


En cooperacion cu Arubahuis 4 studiante di Haagse Hogeschool 
di e facultad Bestuur, Recht & Veiligheid, tabatin un tarea pa 
nan Minor Koninkrijkszaken. 


E idea original pa e topico scogi a bini for di nos Minister 
Plenipotenciario, sr. Guillfred Besaril, na Hulanda, esaki ta 
pa e studiantenan haci un investigacion/sondeo riba e efecto/ 
necesidad di e-government na Aruba. 


Asina e grupo a scohe como titulo di nan tarea: 

Vertrouwen in e-government op Aruba, “Het belang van het 
vertrouwen van de Arubaanse bevolking om e-government op 
Aruba tot een succes te krijgen”. 

Bao guia di nan mentor Sr. Marcel Daniels di Haagse 
Hogeschool, Sr. James van der Linde y Srta. Shandra John 
di Arubahuis, en conhunto cu Sr. Guido Picus (projecto 
e-government Aruba) y e team di innovacion na Aruba, e 
studiantenan a haya e informacionnan necesario pa asina por 
traha riba nan tarea. 


Intercambionan di e-mail, vamadanan virtual entre 
studiantenan, Arubahuis y Futura a cana riba un bon caminda 
y tabata un experiencia agradabel pa tur esnan cu a participa. 
E studiantenan tabatin e oportunidad tambe pa combersa 
cu Sr. Carlos Bermudez di Directie Informatievoorziening en 
Automatisering (DIA) y Sr. Geward Bikker di Dienst Burgerlijke 
Stand en Bevolkingsregister (DBSB) pa por haci e preguntanan 
necesario y asina haya mas informaction tocante IT den 
Gobierno y e-Government. E studiantenan tambe a traha un 
encuesta pa asina scucha di e poblacion di Aruba kico ta nan 
conocemento y opinion encuanto e-government pa Aruba. 


Den un periodo di 10 siman e 4 studiantenan aki, entre nan 2 
Arubiano, a traha duro pa asina logra yega na un presentacion 
y documentacion di nan tarea den grupo. 








Hopi informacion y dato a bini dilanti den e documentacion y 
esakinan sigur lo ser teni na cuenta durante e implementacion 
di e-government na Aruba. 


Guido Picus, manager di e programa di e-government di 
Gobierno di Aruba a indica cu e ta hopi contento cu e trabao 
di e studiantenan: “Ginan, Steven, Radek y Damla a duna 
recomendacionnan practico y concreto, cual sigur lo wordo 
usa den nos programa di transformacion. 


E Minor Koninkrijkszaken ta un idea di Haagsche Hogeschool 
den cooperacion cu e representantenan di e paisnan di Reino 
pa asina conscientisa e studiantenan cu Reino Hulandes no 
ta solamente Hulanda, pero ta consisti di mas paisnan. E ta 
ilustra e retonan cu cada pais ta confronta su mes cune, con ta 
anda cu esaki y sin lubida e cooperacion entre paisnan tambe. 
Esaki ta e di dos biaha cu Haagsche Hogeschool ta organisa e 
Minor Koninkrijkszaken. 


Pa medio di esaki ta gradici e studiantenan Ginan Baroud, 
Steven Boekhoudt, Radek Buéko y Damla Günde pa nan 
presentacion, e tremendo documentacion presenta y ta 
deseanan hopi exito den nan estudio. 





Vertrouwen in e-government 
op Aruba 


“Het belang van het vertrouwen van de Arubaanse bevolking om 
‘e-government op Aruba tot een succes te krijgen: 









\ 

MINISTER DI FINANSA, ASUNTONAN ECONOMICO Y CULTURA | 
MINISTER XIOMARA MADURO 








CAMPA AÑ 
LAI FAI 


Cu apelacion pa sostene comercio na San Nicolas 


Durante e evento cu Minister Xiomara Maduro a lansa e 
campafia pa Cumpra Local, sra. Joanne Dirksz, directora 
di Cosecha den representacion di mas cu cien artesano y 
artista, a dirigi algun palabra na esnan presente y a informa cu 
Cosecha ta sostene e campafia pa Cumpra Local. 


BRANAN DI ARTESANO Y ARTISTANAN LOCAL 

Sra. Diez a informa cu Cosecha ta un fundacion cu tin dos 
tienda cu ta bende arte y artesania, entre otro, joyas, tas, 
decoracion y hopi otro piesa mas pa e turista y tambe nos 
hendenan local. Tur articulo cu Cosecha ta bende a haya e 
certificacion di Sevo Nacional como prueba cu nan ta traha 
door di artesano y artistanan local. Cosecha ta ubica den e 
edificio monumental na Zoutmanstraat na Playa y na San 
Nicolas ta ubica den un edificio cu un bunita disefio riba su 
fachada den e Caya Principal. 











CUMPRA LOCAL NA SAN NICOLAS T 
Sra. Joanne Dirksz ta encurasha nos cuidadanonan pa Cumpra 
Local pa asina yuda stimula economia di Pais Aruba, y pa 
esaki ta haci un invitacion special pa pasa bishita Cosecha su 
‘Creative Center’ na San Nicolas. Banda di obra di artesania di 
nos artistanan local, Cosecha ta ofrece tambe diferente pakete 
creativo, pa asina den famia of cu grupo di amistad of colega 
di trabou por pasa un rato hunto y creativo hunto trahando 
obra di man. Asina ta ofrece pakete special pa fiesta di mucha, 
reunion di trabou y ‘bridal shower.' Alabes por bishita Cosecha 
pa cumpra un bunita regalo pa un ser keri especialmente 
pa e dianan di fiesta cu ta acercando. Sra. Dirksz ta haci un 
apelacion pa corda cu por haci compras tambe cerca tur nos 
artesano y artistanan local cu tin nan mes negoshi. E directora 
di Cosecha ta haci un invitacion na un y tur pa bishita San 
Nicolas y haci compras den e tiendanan di Caya Principal paso 
e comerciantenan di San Nicolas tambe mester di e sosten di CUM IPRAL 

cada un di nos. Di nos PA NO 





MBE 








— 

MINISTER XIOMARA MADURO A REUNI CU 
CAMARA DI COMERCIO 


Siman pasa Minister Maduro a reuni cu Camara di Comercio 
den cuadro di reunion regular cu e mandatario ta sostene cu 
e instancia pa brinda informacion y scucha e preocupacion y 
sugerencia cu Camara di Comercio ta trece dilanti na bienestar 
di comercio na Aruba. 












































ACUERDO CU HULANDA 

E biaha aki Minister Maduro a brinda informacion riba e 
acuerdo firma cu Aruba a caba di cera cu Hulanda y a splica 
kiko asina comercio lo por spera di esaki den e temponan 
nos dilanti. Camara di Comercio ta un di e instancianan cu 
a boga pa Gobierno di Aruba yega mas pronto cu ta posibel 
na un acuerdo cu Hulanda pa asina comercio por sigui conta 
cu e yudansa financiero den forma di Subsidio di Salario cu 
Gobierno ta brinda por medio di fiansanan cu Hulanda ta 
brinda na Aruba. 





FLEXIBILISACION 

Minister Maduro a informa e instancia tambe cu pronto lo bin 
cierto flexibilisacion den e reglanan di e Subsidio di Salario y 
cu Gobierno ta trahando riba esaki y hunto cune Minister di 
Labor lo ta convocando un Dialogo Tripartiet pa asina trata 
e flexibilisacion laboral cu comercio ta boga pe. Ta trahando 
tambe riba un 'vangnet' mas amplio pa esnan cu ta perde 
trabou den espera di un 'werkloosheidwet' cu lo tuma tempo 
pa keda cla. 





TAREA EXTRA 

Otro punto cu a papia riba dje ta e trabounan cu ta premira 
pa Camara di Comercio ehecuta awor cu cambionan a 
keda introduci den e Codigo Civil di Aruba. Pa e tarea extra 
aki Gobierno hunto cu Camara di Comercio ta buscando 
solucion pa locual ta e registro di ‘ultimate beneficial owner’ y 
companianan AVV cu a stop di existi. 

E unidad IDEA — Iniciativa pa Desarovo di Empresa Arubano — 
e unidad di Departamento di Asuntonan Economico, Comercio 
y Industria ta carga e campafia Cumpra Local cu Minister 
Xiomara Maduro a lansa diaranson ultimo den Caya G.F. Betico 
Croes. E Funcionario di Maneho di IDEA, sra. Louella Croes- 
Ras a hiba palabra y a splica tocante di e campafia Cumpra 
Local. E meta di e campaña ‘Cumpra Local’ ta pa conscientisa 
nos comunidad e importancia di cumpra productonan local y 
haci uso di nos servicionan di nos negoshinan local pa yuda 
reconstrui nos economia. 


LOGO DI CUN LOCAL 

Sra. Croes a splica cu e diseño di e logo di e campaña Cumpra 
Local tin tres figura cu tin dos significacion, e prome significacion 
ta e hende cu ta nos fortalesa. Pa medio di e campafia aki, nos 
hendenan y henter comunidad lo bai beneficia di dje. E di dos 
significacion ta cu e figura ta simbolisa nos negoshinan, negoshi 
micro, chikito v mediano. E figuranan ta conecta cu otro cual ta 
tipifica e e compromiso cu cada cuidadano y comerciante tin cu 
Pais Aruba. E fluho ta simbolisa e placa cu ta keda circula den 
nos economia pa crea un economia sostenibel pa nos Pais. E 
logo ta consisti di cuater color, orafio, geel, blauw y shinishi. 
E color orafio ta nifica e determinacion di nos comerciantenan 
pa logra exito. E color geel ta nifica optimismo v positivismo, e 
pensamento positivo v actitud optimista di nos comerciantenan 
pa bay dilanti. E color blauw ta simbolisa e confiansa di nos 
hendenan v e stabilidad di e negoshi. E color shinishi ta nifica 
e compromiso di nos pueblo cu e comercio di nos Pais. 








CAMPANA CUMPRA LOCAL 

E campafia Cumpra Local lo concentra su publicidad riba 
medianan social, den corant, na radio v via television. 

Lo tin publicacion riba paginanan di Facebook di IDEA (Idea- 
Aruba), Departamento di Asuntonan Economico, Minister di 
Finansa, Asuntonan Economico v Cultura, Small Business 
Event v tambe riba e paginanan di Actioncoach v Jeremv 
Wever (lamJeremyWever) cu ta promove negoshinan local. 

E campafia Cumpra Local a inicia cu publicacion di teaser 
durante cuater dia largo den corantnan y riba pagina di facebook 
di IDEA. Alabes nos yiu di tera internacionalmente conoci Jeon, 
a traha un jingle y videoclip cu e mensahe di ‘Cumpra Local’ cu 
lo bay ta na varios radio, television y tambe riba e paginanan 
di facebook ariba menciona. Jeon tambe lo promove esaki riba 
su pagina di facebook. Durante e siguiente dianan sra. Louella 
Croes lo bay duna varios entrevista na radio y television pa 
duna mas informacion tocante di e campafia Cumpra Local. 
E campaña ta consisti tambe di entrevista educativo cu 
ehecutivonan di departamentonan di SVB, DIMP y DEZHI pa 
comparti informacionan importante tocante operacion di un 
negoshi. Hunto cu esaki lo tin entrevista cu varios entrepeneurs 
cu lo duna informacion tocante di e producto y/of servicio 
cu nan ta ofrece y tambe nan ta splica kico nan a haci y ta 
haciendo pa por sobrevivi e temponan dificial aki y ofrece nan 











oferta na comunidad. Pa e comerciantenan cu kier participa na 
e campaña por tuma contacto cu sra. Louella Croes na telefon, 
521 2400/521 2439 of por manda un email na L.croes@deaci. 
aw. Importante ta pa e negoshi ta legalmente inscribi y tin su 
papelnan na ordo pa por participa. 


#DiNosPaNosMes 

Sra. Croes a haci un apelacion na cada cuidadano cu ora bo 
cumpra un producto of haci uso di un servicio local, por saca un 
potret y post e riba bo pagina di facebook cu #cumpralocal of 
#DiNosPaNosMes pa asina yuda promove e campafia Cumpra 
Local. Ban uni forsa pa asina hunto nos por crea y sostene 
empleo y nos comercio. Asina nos por crea un desaroyo di 
un economia sostenibel pa Pais Aruba v alabes nos por vuda 
stimula entrepeurship pa e futuro generacion. 

MINISTER DANGUI ODUBER 

Minister Dangui Oduber: 


IBISA TA BAV CONOCE UN 
RESTRUCTURACION, LO BAV ENFOKA MAS 
NA PROMOVE DEPORTE 


Diahuebs den conferencia di prensa Minister di Turismo, 
Salubridad Publico v Deporte Sr. Dangui Oduber a elabora riba 
e restructuracion di e departamento di Ibisa. E departamento 
di IBISA cu antes tabata conoci como Idefre lo resorta bek bou 
di Ministerio di Deporte manera e tabata tempo cu e tabata 
yama Idefre asina e mandatario a trece dilanti. 


Tempo departamento di IBISA a keda renombra pa ex Minister 
Visser a introduci un unidad di salud y e departamento a keda 
resorta bou di Ministerio di Salubridad Publico. Awor cu e 
cambio introduci pa Minister Oduber e unidad di promove salud 
lo bay resorta bou di departamento di Salud Publico y IBISA 
lo bay enfoca ful riba promove deporte den nos comunidad. 
Minister Oduber a menciona si cu e unidad di promove salud 
y esun di promove deporte lo sigui traha estrecho cu otro pero 
cada un cu nan respectiva enfoke. Segun e mandatario di e 
manera aki ta centralisa e enfoke di cada un di e departamento 
nan aki pa asina nan traha na un manera mas eficiente. 


PROYECTO NAN DI IBISA 2021 


Hoben Activo Hoben Feliz 

Aña pasa IBISA a cuminsa cu un proyecto piloto cu ta tuma 
lugar den barionan pa asina stimula participacion activo di nos 
hoben nan den deporte. HAHF a cuminsa na San Nicolas y a 
sigui tambe na Dakota y a keda bon bishita pa nos hoben nan. 
Proyecto HAHF ta kita hoben nan for di riba caya, promove 
deporte despues di orario di scol y pa incorpora un bida mas 
saludabel den nos hoben nan. E proyecto di HAHF a resulta di 
ta exitosa y pa es motibo na 2021 e lo continua y expande pa 
barionan di Oranjestad, Brazil, Santa Cruz y Noord. 


Website di Deporte 

Ewebsite lo yama www.deporte.aw y aki riba lo sali tur resultado 
di tur deporte. Tambe cada deportista lo tin e acceso pa wak y 
midi nan prestacion a base di estadisticanan cu lo keda publica 
riba e website aki. E mandatario a splica cu actualmente ta den 
contacto cu tur e federacionnan pa asina haya tur e datosnan 





T 











di awor en adelante, e provecto aki ta andando. 


Lev di Deporte 

Ya a cuminsa cu e prome pasonan pa bin cu e ley di deporte, 
a sinta cu IBISA, Comite Olimpico y diferente federacionnanpa 
asina prepara e ley aki. E ley di deporte lo percura pa regula pa 
un deportista hava su dianan pa e por participa na e trainingnan 
y tambe e evento regla den un ley. E ley aki ta solamente 
pa deportista cu ta participa na evento di alto nivel manera 
Olimpiada, weganan Panamericano etcetera. Actualmente 
Gobierno ta brinda e posibilidad aki via 'bijzondere vrijstelling 
van dienst' (bbvd) pero esaki hopi biaha no ta cubri e travecto di 
preparacion, ta cubri e dianan di e evento solamente. Minister 
Oduber a menciona cu su persona lo kier brinda e oportunidad 
na e atletanan pa nan por prepara mas mihor pa asina duna 
un mihor prestacion. 


Sport Raad 

Minister Oduber a menciona cu lo bay institui un Sport Raad 
na Aruba pa prome biaha den historia. Departamento di IBISA 
ta hunga un rol hopi importante den esaki hunto cu tur e 
federacionnan deportivo. Esaki lo percura pa tur stakeholders 
di deporte ta para riba e mesun lifia. 

Finalmente e Minister Dangui Oduber a gradici e Management 
Team nobo di IBISA pa nan trabounan haci den e parti di 
restructura IBISA y tambe pa e plan di afia 2021. 

Minister Dangui Oduber: 


ARUBA SU TRABOUNAN HACI RIBA NCD'S A 
KEDA RECONOCI PA WHO Y PAHO 
DNC rane 


Ns | = 
LETS BEAT 


NE PA 


Minister di Salubridad Publico Sr. Dangui Oduber ta satisfecho 
cu e reconocimento di WHO (World Health Organization) y 
PAHO (Pan American Health Organization) haci na Ministerio 
di Salubridad Publico y gobierno di Aruba. Aruba ta wordo 
reconoci internacionalmente pa PAHO y WHO pa su maneho 
di prevencion y su “national multi-sectoral action plan for NCD's 
2020-2030”. 


NCD's (non-communicable diseases) ta encera malesanan 
manera cancer, diabetes, cardiovascular, stroke y respiracion 
cronico. Tur e malesanan aki ta pisa hopi riba e gastonan di 
AZV, por ehembel diabetes ta ocaciona cu bo riñon nan ta stop 
di funciona optimal y conscuentemente bo lo mester dialysa. 
Un pashent cu ta dialysa tin un costo di 100 mil florin anual pa 
AZV y tur e malesanan aki por a wordo preveni. 


PAHO y WHO ta sumamente satisfecho di e adelantonan di 
gobierno pa cu maneho di prevencion den salud. Plan Nacional 
di Prevencion di Salud a wordotraha pa enfoca riba e malesanan 
di NCD's, un programa pa Aruba cu sosten di PAHO. E meta 
tras di e plan aki ta pa preveni e malesanan aki pa asina a lo 
largo por baha gastonan di AZV considerabelmente. 


E mandatario a splica cu su vision ta pa promove un miho cuido 
medico pero tambe un miho calidad di bida pa e poblacion di 
Aruba. Pa realisa e vision aki tabata importante pa bin cu un 
plan nacional preventivo riba e NCD's. Pa añanan nos systema 
di cuido medico ta inverti den medicamento y e costo di esaki 





ta keda aumenta mas y mas. Y esaki ta un otro motibo pakiko 
e gobierno aki a compromete su mes na duna atencion real na 
e parti preventivo, asina e Minister a trece dilanti. 


Minister Dangui Oduber a gradici e delegadonan di PAHO, 
dr. Taraleen Malcolm y Ms. Nicola Taylor. Tambe e Minister a 
gradici su departamento cu ta DVG y tur stakeholders cu haci 
esaki un realidad. E mandatario a expresa cu e ta sumamente 
satisfecho di a cumpli cu un otro punto den e programa di 
gobernacion. 





» Pan American World Health 
CD Health Organization. 
Organization | 


In Reply Refer To: TTO-HSS-447-20(28) 25 November 2020 


Ms. Judelca Briceno 
Senior Advisor to Minister 

Department of Public Health 

Ministry of Tourism, Public Health and Sports 
Caya Ing. RH. Lacie 4 Oranjestad 

Aruba 

Caribbean Sea 


Dear Ms. Briceno: 
Re: National Multi-Sectoral Action Plan for NCDs 2020-2030 


Thanks for meeting with Dr. Taraleen Malcolm, NCD Advisor and Ms, Nicola Taylor, 
Program Management Specialist to discuss the implementation of the activities aligned to the 
National Multi-Sectoral Action Plan for NCDs 2020-2030, We are pleased that the country 
officially launched the plan in February 2020 and is now implementing activities in 
accordance to the plan, We at PAHO would like to officially commend the NCD Steering 
Committee for the great work it has been doing by keeping the spotlight on 
Noncommunicable diseases amidst the COVID-19 pandemic, Given that persons with pre- 
existing conditions (such as heart diseases, diabetes, respiratory conditions) are at increased 
risk for severe COVID-19, it is imperative for countries to stridently and proactively promote 
and create an environment that reduces NCD risk factors, while increasing the management 
of these conditions, 


The PAHO/WHO country office is therefore pleased with the efforts being made by the 
‘committee in analyzing the data and using the information to guide the scaling up of existing 
initiatives. Aruba's responses to NCDs from the development of the Multisectoral Action Plan 
to the establishment of the Steering Committee, and the coordinated implementation of the 
actions is a great example for other countries to follow. We hope that you will be willing to 
share your experience and lessons learnt with other countries, especially the other Dutch 
Entities in the Caribbean as they too are in the process of developing their NCD plan. 


We congratulate your efforts and look forward to our continued technical cooperation, 
as the country works towards achieving the goal of increasing the protective factors for 
NCDs, while reducing the modifiable risk factors, using an evidence-based approach 
through multi-sectoral actions to enable sustained behavior change with a particular 
focus on prevention by 2030. 


Yours sincerely 
Lukas. 

Erica Wheeler 

PAHO/WHO Representative 

Trinidad and Tobago, Aruba, Curacao 


Sint Maarten, Bonaire, Sint Eustatius and Saba 


ec: Clayton Croes, Policy Advisor, Department of Public Health 

CRISIS TEAM COVID-19: 
FAMIANAN CU TA BAY RICIBI BISHITA DI 
AFOR NA CAS, SEA ALERTA Y PREPARA 


Frontera cu latino America pronto lo habri, hopi famia aki na 
Aruba lo por ricibi bishita di algun familiar of amistadnan di 
exterior. Den hopi caso e bishita di exterior lo por bay hospeda 
na nan cas. Sinembargo Crisis Team di Covid -19 di Gobierno 
di Aruba, ta urgi e famianan aki pa tuma contacto cu nan familiar 
of amistadnan cu ta bay biaha di Latino America pa Aruba, pa 
corda nan pa haci e PCR test di Covid-19 72 ora promer cu 
nan vuelo y pa nan upload esaki na momento di yena nan ED 
card. Si e test sali negativo mes, ta urgi e famianan pa keda 
alerta pa cualkier sintoma cu e persona por haya durante e 
promer dianan. 


Den caso cu desaroya sintoma, e persona mester bay di 
biaha den isolacion den un camber na e cas y yama dokter 
di e famia. Pa esnan cu tin idea di biaha pa Colombia, tin 
informacion importante cu nan mester ta na altura di dje; 
actualmente Colombia tambe ta exigi un test PCR negativo 
72 ora prome cu biaha y despues di yegada mester bay 14 dia 
den cuarentena. Comision di Crisis di Covid-19 ta spera cu e 
informacion suministra por yuda den prevencion y plamento di 

















e virus. Awendia hopi caso ta sosodiendo caminda personanan 
cu nan no sa cu nan tin e virus (asintomatico) ta pega otronan 
cu ne, pesey ta asina importante pa tuma tur medida necesario 
V pone e reglanan di higiena y distancia den practica cu hopi 










ACTIVIDAD FISICO 


Move tur dia 30 
minuut of mas 





HACI 


pa combati covid-19 














Diabierna 27 November 2020 





Departamento di Salud Publico: 


UPDATE 27 DI NOVEMBER 2020 


Segun resumen di awe 8 persona a recupera, a registra un total di 17 caso nobo di Covid-19, di cual 4 ta no- 
residente, cantidad di testnan ehecuta ayera ta 435 ‘positivity rate’ local riba dia di awe ta 14%). 


Activo tin awe ta 115 caso, cantidad di favecido relaciona cu Covid-19 ta na 45. 


Segun datos di e cifrasnan por observa cu e casonan ta subiendo poco poco. Ta tumando nota di clusternan cuta 
formando cu mas frecuencia. Sea den seno familiar, na pia di trabou of despues di actividad social entre amigonan. 


Ta urgi cada persona pa sigui proteha bo mes na tur instante. Bo no sa kende por tin e virus pa cual motibo bo 
mester sigui proteha bo mes. 


E vamado ta na comunidad pa den e dianan di fiesta venidero, sigui mantene distancia, sigui aplica higiena, sigui 
uza tapaboca, sigui test pa covid sibo tin sintoma, sigui mantene isolacion of cuarentena ora bo wordo instrui, sigui 
cumpli v sigui cuida. Di forma aki nos lo por disfruta di e dianan festivo sano den compania di nos famia v sernan 
stima. 








Aruba ta conta cu bol 


CORONAVIRUS 


COVID-19 
ARUBA 
BES NO RESIDENTE 


TOTAL 
13 4 


17 
115 102 13 

Gobierno di Es Aruba 


Beach cera 
12'or AM - 5'or AM 


RECUPERA | 4648 4555 93 
POSITIVO 4808 4702 106 
NEGATIVO | 43764 E = 
GETEST 48572 B - 
GEteST NA Airport | 25384 - - 
MORTO 45 45 0 

SANDEL Diabierna 27 November 2020 

